Diari Oficial de la Generalitat Valenciana


Sumari del DOGV 1664, del 15-11-1991 (1991/823246)

ACORD d'11 de novembre de 1991, del Govern Valencià, pel qual s'aprova definitivament la modificació del Pla General del Campello en el sector 3 del sol urbanitzable programat (finca Villa Marco).
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1664

Data del DOGV
:   15-11-1991

Secció del DOGV
:   ALTRES DISPOSICIONS

Número del document
:   1991/823246


Data del document
:   11-11-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord d'11 de novembre de 1991, del Govern Valencià, pel qual aprova definitivament la modificació del pla general del Campello en el sector 3 del sòl urbanitzable programat (finca Villa Marco).  
El Govern Valencià, en la reunió del dia 11 de novembre de 1991, adoptà l'acord següent:  
El 27 de juny de 1990, l'Ajuntament del Campello acordà aprovar inicialment la modificació puntual del pla general i del pla especial amb determinacions de pla parcial en ordenació del sector Villa Marco del terme municipal del Campello.  
El 4, 7 i 8 de juliol de 1990 es va publicar en el Butlletí Oficial de la Província d'Alacant i en els diaris La Verdad i Información d'Alacant, respectivament, l?edicte de l'Ajuntament del Campello pel qual se sotmetia a exposició pública durant un mes l'aprovació inicial de la modificació puntual del pla general i del pla especial amb especificacions de pla parcial corresponents al SUP 3, Villa Marco, de l?esmentat terme municipal.  
Mitjançant certificació del secretari de l'ajuntament, de 14 de setembre de 1990, s'acredita que després de l?exposició pública de la modificació aprovada foren presentades tres al·legacions, que posteriorment foren desestimades en base a l?informe tècnic municipal de 4 d?octubre de 1990.  
El 20 de febrer de 1991 el ple de l'ajuntament acordà aprovar provisionalment la modificació puntual, desestimar les al·legacions presentades en el període d'informació pública i enviar l?expedient a la Comissió Territorial d'Urbanisme d'Alacant per tal de demanar-ne l'aprovació definitiva.  
El conseller d'Obres Públiques, Urbanisme i Transports informà favorablement sobre el projecte mitjançant Resolució de 12 de setembre de 1991.  
Amb data 3 d'octubre de 1991 la Comissió Permanent del Consell d'Estat emeté dictamen favorable.  
La modificació que es vol realitzar consisteix a variar l'estructuració i les determinacions de la xarxa viària del sector 3 del SUP per tal de preservar els arbres de la finca Villa Marco.  
La pretesa modificació significa un augment de la densitat de població, ja que s'incrementa el nombre d'habitatges de 473 a 520 unitats, i haurà d'augmentar-se conseqüentment la reserva d'espais lliures en proporció a l'augment de la densitat de població que l'esmentada modificació comporta, segons l'article 49, paràgraf segon, de la Llei del Sòl, punt ja previst i recollit en l'expedient de modificació, amb un augment de 1.636 m2 que es consideren suficients per a compensar l'increment de població previst, segons l'informe favorable de la Comissió Territorial d'Urbanisme d'Alacant de 10 de juliol de 1991 que consta en l'expedient.  
Aquesta modificació puntual afecta uns terrenys classificats com a «Sistema de parcs i jardins públics (clau P)», i afecta consegüentment zones verdes i, per tant, ha de seguir-se per a la seua aprovació el procediment establert en l'article 50 de la Llei del Sòl.  
L?ajuntament ha enviat l?expedient a la Comissió Territorial d'Urbanisme d'Alacant per tal de seguir el procediment oportú per a la seua aprovació definitiva.  
La Comissió Territorial d'Urbanisme d'Alacant, amb data 10 de juliol de 1991, emeté informe favorable a l'aprovació, tot i que posà de manifest que s'havien comès tres deficiències, de les quals dues es troben ja esmenades i queda pendent la que afecta la modificació del viari pel nord del sector, de la qual l'ajuntament ha indicat que el traçat previst en la revisió del pla general ocasionaria un fort impacte sobre la massa arbòria de la finca perquè eliminaria gran quantitat de pins i altres espècies; per això es recomana mantenir una amplada contínua del viari, tot i que inferior a les previstes en la revisió del pla general i així s'eliminaria l?escanyament proposat. També es recomana fer un estudi de trànsit del sector per tal de canalitzar la circulació per altres vies de més amplada.  
Vistos els preceptes legals citats, la Llei del Sòl, el Reglament de Planejament, la Llei de Procediment Administratiu i d'altres d'aplicació general i pertinent, d?acord amb el Consell d'Estat, a proposta del Conseller d'Obres Públiques, Urbanisme i Transports, el Govern Valencià  
ACORDA:  
Aprovar definitivament la modificació del pla general del Campello en el sector 3 del sòl urbanitzable programat (finca Villa Marco).  
Contra l'acord transcrit, que esgota la via administrativa, hom pot interposar recurs de reposició davant el Govern Valencià en el termini d'un mes, comptador des del dia que es publique aquest acord.  
València, 11 de novembre de 1991.  
El Conseller Secretari del Govern Valencià,  
EMERIT BONO I MARTINEZ